ICA Gruppen

ICA Gruppen AB (publ) (de Sueda Inköpscentralernas aktiebolag) esas sueda endetalo-kompanio qua enfokigas nutrivo e saneso.

La grupo anke proprietas banko, imoblo-fako, apoteko-kateno, e la mobli-kateno Hemtex.

La kompanio startesis en 1938, surbaze komerco-modelo qua enduktesis da Hakonbolagen en 1917.  La maxim multa operaci esas en Skandinavia, e la kompanio esas la duesma maxim granda endetalo-kompanio en la Nordala Landi.

La kompanio proprietesis dal partoprenanta butikestri til 2000, kande duimo del kompanio vendesis a la nederlandana firmo Ahold.  Ahold aquiris plusa 10% en 2004.

En 2013 Ahold vendis sua acioni a Hakon po $3,1bn.

 En Suedia 
En Suedia, ICA Sverige AB operacas cirkume 1.350 butiki (en 2009).  La butiki havas diferanta tipi, depende de loko, ofrata produkturi, e grandeso:

 ICA Nära - Konveno-tipa butiki por diala bezoni.
 ICA Supermarket - Meza-grandesa supermerkati, situita proxim ube klienti lojas o laboras, o proxim granda stradi, ofras diversa produkturi.
 ICA Kvantum - Supermerkati por granda, projetita kompri.  Granda spaci provizesas por trafiko ed automobili.  Normale situita exter urbi.
 MAXI ICA Stormarknad - Hipermerkati kun plena diverseso de nutrivo, ultre modi, hemovari, amuzo-vari e konsumer-elektronikaji.  Plu mikra butiki ne ofras modi ed elektronikaji, dum ke la maxim granda butiki anke havas dekoro- e gardeno-faki.

Kategorio:Komerco
Kategorio:Suedia